ako dlho pretrváva výsledok liposukcie?
je potrebné si uvedomiť, že liposukcia nie je prostriedok na schudnutie, ale v prvom rade prostriedok na modeláciu postavy. preto by liposukcii mala predchádzať redukcia hmotnosti na požadovanú, ustálenú hodnotu. následne sa robí liposukcia v požadovaných partiách tele, kde nedošlo k odstráneniu prebytočného tuku pri diéte. u pacientok sú to najčastejšie oblasť podbruška, boky, zadok, vnútorná strana stehien a vnútorná strana kolien. je veľmi dôležité si uvedomiť potreby stabilizácie hmotnosti po operácii, nakoľko po pribratí na váhe po operácii dôjde k deformácii kože v oblasti, kde bola vykonaná liposukcia. v takomto prípade je nutné opakované odsávanie s nutnosťou modelácie týchto častí tela.
facelifting, teda napnutie kože tváre sa môže deliť na tri oblasti tváre. takzvaný horný, kedy ide o oblasť čela, stredný, ide o oblasť samotnej tváre a líc a dolný, kedy ide o oblasť krku. je potrebné si uvedomiť, že samotný výkon proces poklesu tváre nezastaví len ho dočasne vráti naspäť. efekt výkonu preto pretrváva asi okolo 10 rokov. to znamená, že ak sa rozhodnete pre facelifting tváre v štyridsiatke, je perspektíva že ďalšie zákroky bude potrebné vykonať v desaťročných intervaloch, teda v päťdesiatke, šesťdesiatke atď.